Lauik Itam

thumb

Lauik Itam adolah lauik mediterania marginal nan talatak di antaro Eropa jo Asia, di sabalah timur Samananjuang Balkan, selatan Dataran Eropa Timur, barat Kaukasus, jo utara Anatolia. Lauik ko babatehan jo anam nagara, yaitu Bulgaria, Georgia, Rumania, Rusia, Turki, sarato Ukraina. Lauik Itam manarimo aliran aia dari babarabo sungai gadang, tautamo Sungai Danube, Dnieper, dan Dniester. Dek karano itu, meskipun hanyo anam nagara nan mampunyoi garih pantai di Lauik Itam, daerah aliran sungainyo mancakuik wilayah dari 24 nagara di Eropa. Living Black Sea

Lauik Itam, indak tamasuak Lauik Azov, mampunyoi laweh sakitar 436.400 km², kadalaman maksimum mancapai 2.212 meter,Maximum depth— jo volume aia sakitar 547.000 km³. Sabagian gadang garih pantainyo naiak jo capek mambantuak dataran tinggi. Di selatan tadapek Pagunuangan Pontus (kacuali samananjuang nan maadok barat daya), di timur tadapek Pagunuangan Kaukasus, jo di bagian utara tangah tadapek Pagunuangan Krimea. Di barat, garih pantainyo umumnyo barupo daratan banjir ketek di bawah kaki pabukitan takah Strandzha; Tanjuang Emine nan marupokan ujuang timur Pagunuangan Balkan; sarato Dataran Tinggi Dobruja nan talatak labiah jauah ka utara. Bantangan tapanjang dari timur ka barat Lauik Itam adolah sakitar 1.175 kilometer. Kota-kota pantiang nan barado di sakitarnyo (saarah jarum jam dari Selat Bosporus) maliputi Burgas, Varna, Constanța, Odesa, Sevastopol, Novorossiysk, Sochi, Poti, Batumi, Trabzon, jo Samsun.

 Rujuakan 

Kategori:Lauik Itam
Kategori:Lauik di Lauik Mediterania